
	1.
	Paklausimas, teiktas 2026-09-15 14:58 CVP IS pranešimu ID 797432

Techninėse sąlygose paminėta, kad "Įrangą tiekėjas privalo prijungti prie esamos Užsakovo vaizdo stebėjimo sistemos".
Koks yra apytikslis kameros pakabinimo aukštis ir ar nereikės panaudoti keltuvo ar bokštelio?
	
Vaizdo kamera stebės nuotekų lataką. Užlipus ant platformos (stabili metalinė konstrukcija, 1,2 m aukščio), kamera bus akių lygyje. Atstumas nuo montuotojo iki kameros bus apie 1,5 m, todėl prieiti arčiau be papildomų priemonių nebus galimybės. Montavimo darbams bokštelio nereikės – saugiam priėjimui ir kameros sumontavimui pakaks tinkamų kopėčių ar kitos analogiškos pagalbinės priemonės.

	2.
	Paklausimas, teiktas 2026-09-15 15:04 CVP IS pranešimu ID 797448

Nurodyta pristatyti kamerą ir ją pajungti. Pirkime tikrai neaišku kas turima omenyje prijungti, norisi tikslesnio aprašymo kas turima omenyje prijungti? Pademonstruoti prie jūsų turimo kabelio, pajungto į PoE komutatorių, kad kamera veikai? Pakeisti esamą nauja? Naujai atvesti laidą nuo esamo komutatoriaus, laidą vesti nerūdijančio plieno vamzdeliu? Prašome tikslinti užduotį.
	 
Nauja vaizdo kamera bus montuojama vietoje esamos kameros. Objekte yra išlikęs nerūdijančio plieno laikiklis bei paskirstymo dėžutė su PoE maitinimu ir signaliniu kabeliu. Darbų tikslas – sumontuoti naują kamerą ant esamo laikiklio, jei jo techninė būklė ir suderinamumas tai leidžia. Taip pat reikės prijungti maitinimą, atlikti kameros konfigūravimą pagal Perkančiojo subjekto pateiktą IP adresą ir priskirtą slaptažodį bei patikrinti įrangos veikimą.

	3.
	Paklausimas, teiktas 2026-09-15 15:04 CVP IS pranešimu ID 797448

Ar galima siūlyti vaizdo vaizdo kamerą, kuri būtų Nato nedraugiškos šalies gamintojo? Perkančioji organizacija kiek žinome priklauso strateginiam objektui ir turi saugaus tinklo reikalavimus.
	
Atkreipiame dėmesį, jog pirkimo sąlygų 17.1. skyriuje yra nurodyti reikalavimai dėl nacionalinio saugumo. Konkrečiai 17.1. p. nurodyta, jog tiekėjo siūlomos prekės kelia grėsmei, jei jos atitinka PĮ 50 str. 9 dalies 1 punkte numatytas sąlygas. Tai reiškia, jog tiekėjo siūlomos prekės negali būti pagamintos šiose šalyse: 
1.   Rusijos Federacija.
2.   Baltarusijos Respublika.
3.   Kinijos Liaudies Respublika, netaikoma Atskirajai Taivano, Penghu, Kinmeno ir Madzu muitų teritorijai.
4.   Rusijos Federacijos aneksuotas Krymas.
5.   Moldovos Respublikos Vyriausybės nekontroliuojama Padniestrės teritorija.
6.   Sakartvelo Vyriausybės nekontroliuojamos Abchazijos ir Pietų Osetijos teritorijos.

Tiekėjas kartu su pasiūlymu turi pateikti Viešųjų pirkimų tarnybos nustatytos formos Nacionalinio saugumo reikalavimų atitikties deklaraciją.

